ଜୀବନ ଜେନା

ଜୀବନ ଜେନା ଜଣେ ଓଡ଼ିଆ ନାଟ୍ୟକାର, ଯିଏକି ୧୦୦ରୁ ଅଧିକ ଯାତ୍ରା ନାଟକ ରଚନା କରିଛନ୍ତି । ୨୦୦୦ ମସିହାରୁ ସେ ପ୍ରଥମ ଥର ପାଇଁ ଯାତ୍ରାନାଟକ ରଚନା କରିବା ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ କଳିଙ୍ଗ, ରାଜନନ୍ଦିନୀ, ସ୍ୱର୍ଣ୍ଣ ମହଲ, ଇଷ୍ଟର୍ଣ୍ଣ, ତୁଳସୀ ଗଣନାଟ୍ୟ, ଯାତ୍ରା ଯାଜ୍ଞସେନୀ ପାଇଁ ନାଟକ ରଚନା କରିଥିଲେ ।

 ବ୍ୟକ୍ତିଗତ ଜୀବନ 
ଜୀବନ ଯାଜପୁର ଜିଲ୍ଲାର ରତ୍ନଗିରି ଗ୍ରାମରେ ଜନ୍ମଗ୍ରହଣ କରିଥିଲେ । ଓଡ଼ିଆ ଯାତ୍ରା ଜଗତର ସୁପରିଚିତ ନାଟ୍ୟକାର ଅନନ୍ତ ଓଝାଙ୍କ ପଦାଙ୍କ ଅନୁସରଣ କରି ସେ ନାଟକ ରଚନା ପ୍ରତି ମନ ବଳାଇଥିଲେ । ତାଙ୍କର ପ୍ରଥମ ନାଟକ 'କଣ୍ଢେଇ ସାଜିବ କନିଆଁ ରାଣୀ' ନିୟତି ଗଣନାଟ୍ୟରେ ମଞ୍ଚସ୍ଥ ହୋଇଥିଲା । ଦୁର୍ଗାଶ୍ରୀ ଗଣନାଟ୍ୟ ପାଇଁ ସର୍ବାଧିକ ୨୧ଟି ଓ ବାଣେଶ୍ବରୀ ପାଇଁ ୧୪ଟି ନାଟକ ଲେଖିଛନ୍ତି । ୧୦୦ରୁ ଉର୍ଦ୍ଧ୍ୱ ନାଟକର ସ୍ରଷ୍ଟା ଏହି ନାଟ୍ୟକାରଙ୍କ ଅଧିକାଂଶ ନାଟକରେ ତାପସ ସ୍ବାଇଁ, ହରି ସାମନ୍ତ, ବିଜୟ ଦାଶ ଆଦି ନିର୍ଦ୍ଦେଶନା ଦେଇଛନ୍ତି ।https://sambadepaper.com/imageview_96398_72789_4_80_31-08-2025_2_i_1_sf.html ଜଣେ ଅଭିନେତା ଭାବେ ଆଶୁତୋଷ ନାଟକ ବ୍ୟତୀତ ଦୂରଦର୍ଶନର କିଛି ଧାରାବାହିକରେ ନକରାତ୍ମକ ଭୂମିକାରେ ଅଭିନୟ କରି ଦର୍ଶକୀୟ ଆଦୃତି ଲାଭ କରିପାରିଛନ୍ତି । ତାଙ୍କ ନିର୍ଦ୍ଦେଶନାରେ 'ବାଜିବଲୋ ସାହାନାଇ' ଚଳଚ୍ଚିତ୍ର ୨୦୨୩ରେ ମୁକ୍ତିଲାଭ କରିଥିଲା ।

 ରଚିତ ନାଟକ 
 କଣ୍ଢେଇ ସାଜିବ କନିଆଁ ରାଣୀ
 ମନ ବୁଝୁନି କି ଲୁହ ସରୁନି
 କହିଦେଲେ କଥା ସରିଯିବ
 ରାକ୍ଷୀ ଦେଇଗଲା ଆଖିର ଲୁହ ଏମିତି ବନ୍ଧନ କେମିତି ହେଲା
 ଚଣ୍ଡାଳ ହାତରେ ଗଙ୍ଗା ତୁଳସୀ
 ଦେଢଶୁର ମୋର ଦେଢ ଈଶ୍ବର
 ପାହାନ୍ତି ରାତିର ପାପ
 କାହ୍ନାରେ ଆଉ କାନ୍ଦେନା

 ଆଧାର 

ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧୯୭୦ ଜନ୍ମ
ଶ୍ରେଣୀ:ଯାଜପୁର ଜିଲ୍ଲାର ଲୋକ
ଶ୍ରେଣୀ:ନାଟ୍ୟକାର
ଶ୍ରେଣୀ:ଜୀବିତ ବ୍ୟକ୍ତି